jkorsvik/nowiki_second_scrape_merged huggingface dataset:
Slaget ved Toulon i 1744

Slaget ved Toulon eller slaget ved Kapp Sicié fant sted 22. og 23. februar 1744 i Middelhavet utenfor kysten av Toulon i Frankrike. En spansk konvoi slo den britiske Middelhavsflåten. Den franske flåten kom til støtte for Spania mot slutten av slaget da den britiske flåten trakk seg tilbake. 


== Slaget ==
Den 22. februar gikk 30 britiske skip under Thomas Mathews til angrep på den spanske baktroppen. Den franske og spanske flåten hadde til sammen 27 skip, men de franske skipene deltok ikke i selve slaget. Mathews hadde fulgt etter den franske flåten i perioden opp til slaget i tilfelle en av sidene erklærte krig mot en annen som en del av den østerrikske arvefølgekrigen. De tolv spanske skipene ble kommandert av Don juan José Navarro. Kl. 17 trakk begge sidene seg bort fra hverandre. Angrepet fortsatte dagen etter, men britene led kraftig, og da franskmennene kom til, ble britene tvunget til å trekke seg tilbake. Den 24. februar seilte Mathews mot Italia.
Mathews' nestkommanderende, viseadmiral Richard Lestock ba senere kong Georg II av Storbritannia om å stille mange av de britiske offiserene som hadde deltatt i slaget for krigsretten, inkludert Mathews. Mathews og flere andre offiserer ble sagt opp av Royal Navy som følge av dette .


== Skip i slaget ==


=== Frankrike og Spania ===
Tallet bak båtens navn angir antall kanoner

I front«Boree» 64
«Tolosa» 60
«Tigre» 50
«Eole» 64
«Alcion» 56
«Duc d'Orleans» 68
«Espoir» 74 (flaggskipet til de GavaretI midten«Trident» 64
«Heureux» 60
«Aquilon» 44
«Sólide» 64
«Diamant» 50
«Firme» 70
«Terrible» 74 (flaggskip)
«Sancti Spiritus» 68
«Serieux» 64Bak«Oriente» 60
«América» 60
«Neptuno» 60
«Poder» 60 - Ødelagt og fangete, men gjenerobra og boret i senk dagen etter
«Constante» 70
«Realer Felipe» 114 (flaggskipet til Juan José Navarro)
«Hércules» 64
«Brillante» 60
«Halcón» 60
«San Fernando» 64
«Soberbio» 60
«Santa Isabel» 80
3 fregatter
2 brannskip
1 slagskip som ble benyttet som sykehusskipå


== Eksterne lenker ==
(en) Battle of Toulon (1744) – galleri av bilder, video eller lyd på Commons

"Toulon" 1911 Encyclopædia Britannica
La campaña de don Juan José Navarro en el Mediterráneo y la batalla de Sicié (1742–1744) (spansk)
Matronymikon

Matronymikon, metronymikon eller matronym er et avstamningsnavn basert på mors fornavn som første ledd og «-sønn»/«-son» eller «-dotter»/«-datter» som siste ledd. Matronymikon er den kvinnelige ekvivalenten til patronymikon, et avstamningsnavn basert på fars fornavn.Eksempler på personer som bruker eller brukte matronymikon er Eiliv Godrunarsson, Svein Estridsson, Stein Herdisson, Kjersti Annesdatter Skomsvold og Embla Karidotter
Ordet er avledet av gresk μήτηρ, mḗtēr (mor) og -ονυμα, -onyma (navn).


== Referanser ==


== Eksterne lenker ==
Wiktionary - matronym
The free dictionary - matronym
Varepenger

Varepenger er penger hvis verdi kommer av den vare den blir laget av. Varepenger består av gjenstander som har verdi i seg selv, i tillegg til en verdi som penger.Varepenger (og varer) er den eldste formen for betalingsmiddel og mål av verdi. Eksempler på varer som har blitt brukt som byttemiddel er blant annet edelmetaller som gull og sølv, samt kopper, som var blant de best egnede varer da de hadde en stabil verdi, og var holdbare og delelige. I tillegg til edelmetaller har salt, pepperkorn, te, store steiner (som Rai), dekorerte belter, konkylier, alkohol, sigaretter, cannabis, godteri, kakaobønner, kauri og bygg hatt funksjon som varepenger oppigjennom historien.


== Referanser ==
Afroaves

Afroaves er en av to grupper i kladen Telluraves, en ganske nylig definert og kontroversiell klade med terrestriske fugler (også kalt landfugler eller kjernelandfugler).Afroaves er inndelt i de to sub-kladene Accipitrimorphae (257 arter) og Coraciimorphae (795 arter), samt ordenenStrigiformes (236 arter). Den inkluderer fugler som kondorer, haukefugler, ugler, musfugler, kuroler, trogoner, hornfugler, hærfugler, kakelarer, råkefugler og spettefugler. En hypotese er at dette er grupper med fugler man antar har hatt sin opprinnelse på det kontinentet vi nå kaller Afrika, men kan hende mens dette ennå var en del av Gondwana. Den har imidlertid ikke latt se verken bekrefte eller avkrefte.


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Afroaves – detaljert informasjon på Wikispecies
Australaves

Australaves er en av to grupper i kladen Telluraves, en ganske nylig definert og kontroversiell klade med terrestriske fugler (også kalt landfugler eller kjernelandfugler).


== Taksonomi ==
Australaves inkluderer ordener av fugler som falkefugler, papegøyefugler og spurvefugler. En hypotese er at dette er grupper med fugler man antar har sin opprinnelse på det området vi nå kaller Australasia, men kan hende mens dette ennå var en del av Gondwana. Den har imidlertid ikke latt se verken bekrefte eller avkrefte.
Australaves splitter i Cariamiformes (seriemaer) og Eufalconimorphae. Sistnevnte splitter videre til Falconiformes (falkefugler) og Psittacopasserae, som splitter videre til Psittaciformes (papegøyefugler) og Passeriformes (spurvefugler).


== Inndeling ==
Inndelingen følger HBW Alive og er i henhold til Gonzaga & Bonan (2016).

Australaves
Cariamiformes, seriemafugler
Falconiformes, falkefugler
Psittaciformes, papegøyefugler
Passeriformes, spurvefugler


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Australaves – detaljert informasjon på Wikispecies
Walisere

Walisere (walisisk: Cymry) er en etnisk gruppe og nasjon som er tilhørende, eller assosiert med, Wales og språket walisisk. Det keltiske språket ble historisk snakket på tvers av Wales, med språkets forgjenger – gammelbritisk – var tidligere i mesteparten av øya Storbritannia. Selv om walisisk forblir et fremtredende språk i visse områder av Wales er engelsk det dominerende språk i mesteparten av landet.
Estimater om antall walisere varierer avhengig av definisjon. Et estimat er 580 000, mens folketellingen oppfører 3,1 millioner. I tillegg til antallet walisere i Wales finnes store diaspora omkring i verden: oppunder to millioner i USA, over 600 000 i England, omtrent 500 000 i Canada, omtrent 125 000 i Australia, samt 75 000 i Argentina, ca. 17 000 i Skottland, og omtrent 10 000 i New Zealand.


== Referanser ==
Accipitrimorphae

Accipitrimorphae er en gruppe med store til kjempestore predatoriske fugler i kladen Afroaves. Det vitenskaplige gruppenavnet betyr rett og slett fugler som evolusjonært ligner haukefugler. 
Gruppa inkluderer to ordener av fugler: Cathartiformes (kondorer), som er endemisk for den nye verden, og Accipitriformes (haukefugler), som er endemisk for den gamle verden og ei langt mer tallrik gruppe, som inkluderer rovfugler som på norsk beskrives som bazaer, glenter, gribber, hauker, våker og ørner.


== Biologi ==
Hannene blir størst blant kondorene, mens hunnene blir størst blant haukefuglene, selv om noen arter viser liten eller tilnærmet ingen kjønnsdimorfisme. Blant kondorene finner man også den største av alle nålevende rovfugler i verden; andeskondoren (Vultur gryphus), der hanner kan veie opp mot cirka 15 kg og ha et vingespenn på hele 320 cm. Blant haukefuglene er munkegribben (Aegypius monachus) den fysisk største arten, med en vekt opp mot cirka 12,5 kg og et vingespenn på hele 295 cm hos hunner.
Artene har kosmopolitisk utbredelse, men finnes ikke i Antarktis, og er terrestrisk anlagt i et svært mange ulike typer habitat, som spenner fra ørken, steppe og savanne til tropisk regnskog, boreal barskog og snaufjell. Noen er nøkkelarter og toppkonsumenter i sin økologiske nisje, mens andre er mesopredatorer som står noe lenger ned i næringskjeden, eller til og med åtseletere.


== Inndeling ==

Accipitrimorphae
Cathartiformes, kondorer
Cathartidae, kondorfamilien, 7 arter
Accipitriformes, haukefugler
Sagittariidae, sekretærfugl, 1 art
klade
Pandionidae, fiskeørn, 1 art
Accipitridae, haukefamilien, 252 arter


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Artikkelen har ingen egenskaper for arter i Wikidata
Eufalconimorphae

Eufalconimorphae er en gruppe med predatoriske fugler i kladen Australaves.Eufalconimorphae inkluderer ordenen Falconiformes (falkefugler) og gruppen Psittacopasserae, som splitter videre i. Videre er Eufalconimorphae søstergruppe til Cariamiformes (seriemaer).


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Artikkelen har ingen egenskaper for arter i Wikidata
Psittacopasserae

Psittacopasserae er en gruppe med fugler i kladen Eufalconimorphae.Psittacopasserae inkluderer to ordener: Psittaciformes (papegøyefugler) og Passeriformes (spurvefugler). Videre er Psittacopasserae søstergruppe til Falconiformes (falkefugler).


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Artikkelen har ingen egenskaper for arter i Wikidata
Sveitsere

Sveitsere (tysk: die Schweizer; fransk: les Suisses; italiensk: gli Svizzeri; retoromansk: ils Svizzers) er en folkegruppe som tilhører eller blir forbundet med Sveits. Innbyggernavnet kommer av toponymet Schwyz, og har vært vært i utbredt bruk for å referere til Det gamle edsforbund siden 1500-tallet.På tross av at det sveitsiske edsforbund, dagens moderne Sveits, ble etablert i 1848 i en periode definert av nasjonalromantikk, er det ikke en nasjonalstat; dermed er ikke sveitsere vanligvis definert som én etnisk gruppe, men en Willensnation («viljenasjon»), et begrep skapt som bevisst kontrast til «nasjon» i konvensjonell språklig eller etnisk forstand.


== Referanser ==
Colobothea

Colobothea er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore til nokså store, slanke, brunspraglete trebukker. Antennene er betydelig lengre enn kroppen. Hver dekkvinge har en tann ved bakkanten.


== Utbredelse ==
Gruppen er utbredt i Sør- og Mellom-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Colobotheini J. Thomson, 1860
Slekten Colobothea Lepeletier & Audinet-Serville, 1825


=== Liste over artene ===


== Referanser ==


== Kilder ==
Liste over slektene
Katalog over artene med utbredelsesdata


== Eksterne lenker ==
(en) Colobothea i Encyclopedia of Life 
(en) Colobothea i Global Biodiversity Information Facility 
(en) Colobothea hos NCBI 
(en) Kategori:Colobothea – bilder, video eller lyd på Wikimedia Commons 
Colobothea – detaljert informasjon på Wikispecies 
Bildegalleri
Mara (demon)

Māra (sanskrit, kinesisk: 魔, pinyin: mó, tibetansk: bdud) er i buddhismen en demon som prøvde å friste Gautama Buddha ved å prøve å forføre ham med en visjon av vakre damer, som i ulike legender er sagt å være Maras døtre. I buddhistisk kosmologi representerer Mara ukontrollerte impulser, udugelighet og det åndelige livs død.


== Referanser ==
Ardeae

Ardeae er en nylig definert og kontroversiell klade med fugler.Ardeae inkluderer de to gruppene Eurypygimorphae (som inkluderer ordene Eurypygiformes og Phaethontiformes) og Aequornithes (som inkluderer ordene Gaviiformes, Sphenisciformes, Procellariiformes, Ciconiiformes, Suliformes og Pelecaniformes). Kladen ser ut til å være søstergruppen til Telluraves, en annen nylig definert klade.


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Artikkelen har ingen egenskaper for arter i Wikidata
Lars Jendal

Lars Larsson Jendal (født 24. april 1999) er en norsk fotballkeeper som spiller for Hamarkameratene.I desember 2020 signerte han en kontrakt med Hamarkameratene om å spille for HamKams A-lag ut 2022.  I juni 2021 ble han utlånt til Arendal Fotball, fra Hamarkameratene.Han debuterte som spiller for HamKam 1. august 2015 på hjemmebane mot Rødde FK. Siden den gang har han vært utlånt fra Ham-Kam til Asker Fotball og til Nybergsund IL-Trysil.


== Referanser ==


== Eksterne lenker ==
(en) Lars Jendal – Transfermarkt 
(no) Lars Jendal – Norges Fotballforbund 
(no) Spillerprofil hos Altomfotball.no
Eurypygimorphae

Eurypygimorphae er en gruppe med fugler i kladen Ardeae.Eurypygimorphae inkluderer de to de ordenene Eurypygiformes (kaguer og solrikse) og Phaethontiformes (tropikfugler), som ser ut til å være søstergrupper. Eurypygimorphae er trolig søstergruppen til Aequornithes.


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Phaethontimorphae – detaljert informasjon på Wikispecies
Marius Bratberg Lund

Marius Bratberg Lund (født 7. november 1997 i Oslo) er en norsk fotballspiller som for øyeblikket spiller for Kjelsås Fotball. Han har gått gradene i Ham-Kam, og ble tatt opp i A-stallen i forkant av 2016-sesongen. Lund er for øvrig tvillingbror til den kvinnelige fotballspilleren Marit Bratberg Lund, som har flere landskamper for aldersbestemte lag og til daglig spiller for Kolbotn Fotball. Han debuterte hjemme mot Nybergsund IL den 9. april 2016.


== Eksterne lenker ==
Marius Bratberg Lund Norges Fotballforbund
San Francisco Police Department

San Francisco Police Department (SFPD) er den kommunale politistyrken i San Francisco. SFPD har 2 108 politibetjenter, 338 politibiler, 5 politibåter fordelt på 10 politistasjoner. Slagordet er Oro en paz, fierro en guerra («gull i fred, jern i krig»).
SFPD ble opprettet i 1849 og er USAs ellevte største politistyrke.


== Se også ==
San Francisco Sheriff's Department


== Referanser ==


== Eksterne lenker ==
Nettsted
Aequornithes

Aequornithes (ikke navngitt på norsk) er en gruppe med vannfugler i kladen Ardeae. Gibb et al. (2013) beskriver gruppen som vannrovfugler, men den er fortsatt ikke navngitt på norsk.
Aequornithes inkluderer de biologiske ordenene Gaviiformes, Sphenisciformes, Procellariiformes, Ciconiiformes, Suliformes og Pelecaniformes (herunder også Plataleiformes og Ardeiformes), og er trolig søstergruppen til Eurypygimorphae. Hvorvidt Plataleiformes og Ardeiformes sorterer under Pelecaniformes eller ikke, er fortsatt uavklart. I HBW Alive regnes de som underordener, mens TiF regner dem som selvstendige ordner.


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
(en) Aequornithes i Encyclopedia of Life 
(en) Aequornithes hos Fossilworks 
Aequornithes – detaljert informasjon på Wikispecies
Mrtvý mezi živými

Mrtvý mezi živými er en tsjekkosklovakisk filmthriller fra 1947, regissert av Bořivoj Zeman. Manuset ble skrevet av Elmar Klos og Zeman. Det var basert på den norske forfatteren Sigurd Christiansens roman To levende og en død fra 1931. I hovedrollene ser vi Karel Höger, Eduard Dubský, Vjaceslav Irmanov og Zdenka Procházková. 


== Handling ==
Etter et væpnet ran på hans kontor lider en postansatt av samvittighetskvaler.


== Rolleliste (i utvalg) ==
Karel Höger - Jirí Valta, postassistent
Eduard Dubský - Robert Munk, postassistent
Vjaceslav Irmanov -  Cyril Popov, musiker (som Václav Irmanov)
Zdenka Procházková - Helena Fejfarová, gartner
Lída Matousková - Marta Klecková
Jana Hrdličková - Jana Klecková, datter
Radim Nikodém - Ivo Fejfar, sønn
Vladimír Řepa - Inspektør
František Klika - Sjef


== Referanser ==


== Litteratur ==
Soila, Tytti, Söderbergh-Widding, Astrid og Iverson, Gunnar: Nordic National Cinemas, Routledge, 1998.


== Eksterne lenker ==
(en) Mrtvý mezi živými på Internet Movie Database 
(nl) Mrtvý mezi živými på MovieMeter
0 A.D.

0 A.D. er et strategispill utviklet av Wildfire Games. Spillet er også fri programvare. Spillet fokuserer på historisk krig og økonomi mellom 500 f.Kr og 500 e.Kr.
Spillet er gitt ut for Windows, Linux og Mac OS.
Utviklerne ble ikke betalt for arbeidet sitt da de utviklet spillet. Spillet startet å bli utviklet i 2000, og har ingen satt endelig utgivelsesdato.


== Referanser ==


== Eksterne lenker ==
(en) 0 A.D. hos Internet Game Database
Carolus Rex (album)

Carolous Rex er det sjette studio-albumet til det svenske heavy metal-bandet Sabaton. Det ble sluppet ut på både svensk og engelsk. Den engelske utgaven hadde også en mix av svensk i seg. Dette var det siste albumet som gitaristene Oskar Montelius og Rikard Sundén, trommer Daniel Mullback og keyboardspiller Daniel Mÿhr utførte før de forlot Sabaton . Det ble produsert av Peter Tägtgren i Abyss Studios. Albumet var en stor suksess og tjente gull i Polen og Platinia i Sverige.


== Sporliste ==
Engelsk Utgave:

«Dominium maris Baltici» (Dominionen over Østersjøen) – 0:29
«The Lion from the North» Omhandler Gustavus Adolphus av Sverige – 4:42
«Gott Mitt Uns» («Gud Med Oss») Handler om Slaget ved Breitenfeld (1631) – 3:15
«A Lifetime of War» Lidelsen påført av trettiårskrigen – 5:45
«1 6 4 8» Slaget ved Praha i 1648 – 3:54
«The Carolean's Prayer» Omhandler Karolinerne, Karl den 12s soldater – 6:14
«Carolus Rex» (Kong Karl) Kroningen og dekrene til Karl den 12 av Sverige – 4:53
«Killing Ground» Slaget om Fraudstadt 4:24
«Poltava» Omhandler Karl den 12s tap i slaget ved Poltava 4:03
«Long Live the King» Handler om Karl den 12s død og likferd – 4:09
«Ruina Imperii (Imperiets fall) Karolinernes dødsmarsj og fallet til det svenske imperiet – 3:21Bonusspor:

«Twilight of the Thunder God» (Amon Amarth cover) – 3:59
«In the Army Now» (Bolland & Bolland cover) – 3:59
«Feuer Frei!» (Rammstein cover) – 3:12Svenske 2-cd Limited Edition utgave:

«Dominium maris Baltici» - 0:29
«Lejonet från Norden» (Løven fra Norden) – 4:42
«Gott Mitt Uns» (Gud Med Oss») - 3:15
«En Livstid i krig» - 5:44
«1 6 4 8» - 3:55
«Karolinens bön» (Karolinernes bønn) – 6:14
«Carolus Rex» (Kong Karl) – 4:54
«Ett slag färgat rött» (Ett slag farget rødt) – 4:24
«Poltava» - 4:03
«Konungens likfärd» (Kongens likferd) – 4:09
«Ruina Imperi» (Imperiets fall) – 3:21Den svenske utgaven inkluderer den engelske cd-en med bonus låter, pluss et alternativt cover.


== Medvirkende ==
Joakim Brodén - Vokaler
Rickard Sundén - Gitar
Oskar Montelius - Gitar
Pär Sundström - Bass
Daniel Mullback - Trommer
Daniel Mÿhr – Keyboard
Peter Tägtgren - Bakgrunnsvokaler i "Gott Mitt Uns"


== Eksterne lenker ==
Pain interview - Peter Tägtgren (part 3). YouTube. 3. august 2012. Hentet 7. mai 2016.
"Sabaton – Official Headquarters Carolus Rex sells gold in Sweden - Sabaton - Official Headquarters". Sabaton - Official Headquarters. Hentet 7. mai 2016.
"Sabaton: 'Carolus Rex' Certified Gold In Poland - Blabbermouth.net". BLABBERMOUTH.NET. Hentet 7. mai 2016.
"Sabaton – Official Headquarters CAROLUS REX SELLS PLATINUM! - Sabaton - Official Headquarters". Sabaton - Official Headquarters. Hentet 7. mai 2016.
"Polish album certifications – Sabaton – Carolus Rex" (på polsk). Polish Society of the Phonographic Industry. Hentet 7. mai 2016.
Deputert

Deputert (latin: deputatus, via fransk député), fullmektig, representant. Vanligvis forstås ved deputert medlem av en folkevalgt lovgivende forsamling, f.eks. av Frankrikes Assemblée nationale (tidligere kalt Chambre des députés). I det eldre dansk-norske administrasjonsspråk ble betegnelsen brukt om medlemmene av enkelte regjeringskollegier, f.eks. av kanselliet og rentekammeret.


== Brasil ==
I Brasil benyttes tittelen Deputado Federal for representanter til det brasilianske underhuset, Câmara dos Deputados. Videre benyttes Deputado Estadual for representanter til de lovgivende forsamlingene i hver delstat.


== Referanser ==
Gerrit de Groote

Geert Groote (født 1340 i Deventer, død 20. august 1384 samme sted) var en nederlandsk botspredikant og mystiker.
Groote ble i 1358 magister i Paris og begynte etter en religiøs krig i hjemlandet å preke bedring og omvendelse. Groote angrep verken kirken eller dogmer, men gikk inn for en praktisk kjærlighetsvirksomhet i Jesu etterfølgelse. Fra Groote anses den nye fromhetsretning som ble manifestert i Brødrene av felleslivet å ha utgått. Til dem som ble dypt påvirket av ham er blant andre Thomas a Kempis, som også skrev en Vita Gerardi Magni.Han døde i en alder av 41 år av svartedaudens senere bølger; han var blitt smittet mens han pleiet syke.


== Referanser ==


== Litteratur ==
(de) Jacob Cornelis van Slee: «Groote, Gerhard». I Allgemeine Deutsche Biographie (ADB). Bind 9, Duncker & Humblot, Leipzig 1879, s. 730–733.
Jacobus van Ginneken: Geert Groote’s levensbeeld naar de oudste gegevens bewerkt (= Koninklijke Nederlandse Akademie van Wetenschappen. Afdeling Letterkunde: Verhandelingen, Nieuwe reeks, deel 47, No. 2). Noord-Hollandsche Uitgevers Maatschappij, Amsterdam / Harrassowitz, Leipzig 1942.
Theodore P. Van Zijl: Gerard Groote, ascetic and reformer (1340–1384). Catholic University of America Press, Washington D.C. 1963.
Georgette Épiney-Burgard: Gérard Grote (1340–1384) et les débuts de la Dévotion Moderne (= Veröffentlichungen des Instituts für europäische Geschichte Mainz, 54). Steiner, Wiesbaden 1970.
Hans Norbert Janowski (Hg.): Geert Groote, Thomas von Kempen und die Devotio moderna. Walter, Olten 1978, ISBN 3-530-28790-3.
Cornelis Los: Van Geert Groote tot Erasmus. De Broeders des gemenen levens en de navolging van Christus. Christofoor, Zeist 1984, ISBN 90-6238-231-2.
Rijcklof Hofman: Corpus Christianorum, Continuatio Mediaeualis 235. Brepols, Turnhout 2011.


== Kilder ==
Svensk uppslagsbok. Malmö 1932.